23/10/2013 | Administración LocalMunicipal
Mugardos
Imposibilidade de practicar a notificación a D. Pedro Piñeiro Lago en representación dos herdeiros de D. Vitoriano Piñeiro Acosta

Intentada a notificación e sendo devolta polo servizo de correos por ausente no último enderezo coñecido, polo presente notifícaselle a D. Pedro Piñeiro Lago en representación dos herdeiros de D. Javier Oswaldo Iglesies Bratasanu, de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, a Resolución da Alcaldía núm.779/2013, de data 30.09.2013, que a continuación se transcribe: Sr. Alcalde-Presidente D. Xosé Fernández Barcia Atendido o informe da arquitecta técnica municipal de data 27.09.2013, do que resulta acreditado que procede a declaración de ruína do inmoble sito en Cano da Rúa núm.26, referencia catastral: 0324201NJ6102S0001GE, no que se observan as seguintes deficiencias: - A súa construción é base de muros perimetrais de mampostería, que sustentaban a estrutura horizontal de madeira, tanto dos pisos como da cuberta hoxe en día caída no interior da edificación, polo tanto carece de estrutura horizontal de arriostramento. Este punto é moi importante pois a edificación atópase sen arriostrar e con perigo de derrubamento. - O material de cubrición, inexistente, presúmese polo seu remate no muro perimetral de tella curva. O revestimento de morteiro de cemento e a carpintería de madeira, inexistente en polo menos dous ocos da edificación. - Na actualidade crece vexetación no interior da mesma, unha especie arbórea que non se pode identificar. - A antigüidade do edificio é anterior a 1950, e carece de mantemento, apreciándose un total abandono do mesmo e sen ningún tipo de reforma. - Os muros exteriores están enfoscados sen ningún tipo de protección (pinturas) que provocou humidades e esgotamento dos muros perimetrais que sustentan o que queda de cuberta. A carpintería exterior está moi deteriorada e debido ao seu estado é imposible a súa recuperación. Visto que cumpre dous dos supostos contemplados no artigo 44 do P. X. O. M., no artigo 201.2. a) e b) da Lei 9/2002, de 30 de decembro, de Ordenación Urbanística e Protección do Medio Rural de Galicia, e artigo 33. a) e b) do Decreto 28/1999, polo que se aproba o Regulamento de Disciplina Urbanística, que son os seguintes: 1. Cando o custo das obras necesarias exceda da metade do custo de reposición da edificación ou de nova construción con características similares, excluído o valor do solo.2. Cando o edificio presente un esgotamento xeneralizado dos seus elementos estruturais fundamentais. Tendo en conta o anterior, pola presente RESOLVO: Primeiro.- Incoar expediente de declaración de ruína do inmoble sito en Cano da Rúa núm.26, referencia catastral: 0324201NJ6102S0001GE, titularidade catastral de D. Javier Oswaldo Iglesies Bratasanu. Segundo.- Abrir un trámite de audiencia para que no prazo de 15 días, a contar dende o día seguinte ao da notificación da presente resolución, o interesado poida examinar o expediente e presentar cantas alegacións e documentos estime convenientes, e remitirlle fotocopia do informe emitido pola arquitecta técnica municipal. Terceiro.- Ordenar a D. IZEL GRIFFITH ZEGARRA como posible herdeiro de D. Javier Oswaldo Iglesies Bratasanu, para que no prazo de corenta e oito (48) horas contado dende o día seguinte ao da notificación da presente Resolución, e como medida urxente e de seguridade, salubridade e ornato público, proceda ao vallado perimetral da edificación. Cuarto.- Ordenar a D. IZEL GRIFFITH ZEGARRA como posible herdeiro de D. Javier Oswaldo Iglesies Bratasanu, para que no prazo de dous (2) meses contado dende o día seguinte ao da notificación da presente Resolución, e para poder levar a cabo os traballos de demolición, presente o preceptivo proxecto (ou documento técnico preciso), e nomeamento de director de execución material, así como o coordinador de seguridade e saúde. Quinto.- Apercibir a D. IZEL GRIFFITH ZEGARRA como posible herdeiro de D. Javier Oswaldo Iglesies Bratasanu, de que transcorrido o citado prazo sinalado sen ter cumprimentado este requirimento, procederase polo concello á execución subsidiaria ou forzosa mediante a imposición de multas coercitivas de 300 a 6.000 euros, reiterables ata lograr a execución das obras ordenadas, sen prexuízo doutras accións que correspondan. Sexto.- Apercibir a D. IZEL GRIFFITH ZEGARRA como posible herdeiro de D. Javier Oswaldo Iglesies Bratasanu, de que o Sr. Alcalde, en aplicación do artigo 44.3 do Decreto 28/1999, do 21 de xaneiro, poderá adoptar a resolución que proceda respecto á seguridade da construción no prazo de vinte e catro horas dende a recepción dos informes. Sétimo.- Notificar a presente Resolución aos interesados no expediente.” Mugardos, 15 de outubro de 2013 O ALCALDE, Asdo) XOSÉ FERNÁNDEZ BARCIA